**KUUENDA KOOSSEISU**

**OTSUS**

Haapsalu, 22. veebruar 2013 nr **198**

**Haapsalu linna ametiasutuste struktuuri ja**

**teenistuskohtade koosseisu kinnitamine**

Juhindudes kohaliku omavalitsuse korralduse seaduse § 22 lg 1 p 36 ja lg 3 ning avaliku teenistuse seaduse § 11 lg 5 ning § 14 lg 3, Haapsalu Linnavolikogu otsustab:

1. Haapsalu linnas on kaks ametiasutust - Haapsalu linnavolikogu kantselei ja Haapsalu Linnavalitsus koos struktuuriüksustega.
2. Kinnitada Haapsalu linnavolikogu kantselei ja Haapsalu Linnavalitsuse struktuur ja teenistuskohtade koosseis alljärgneval:

|  |  |  |  |
| --- | --- | --- | --- |
| **Struktuuriüksus ja teenistuskoha nimetus** | **Teenistuskoha jaotus ameti- või töökohaks** | | **Tähtajalisus** |
| **Ametikoht** | **Töökoht** |
|  |  |  |  |
| 1. Linnavolikogu kantselei |  |  |  |
| Juhataja | 1 |  | tähtajatu |
| **KOKKU** | **1** |  |  |
|  |  |  |  |
| 2. Linnavalitsuse kantselei |  |  | tähtajatu |
| Linnasekretär | 1 |  | tähtajatu |
| Spetsialist | 1 |  | tähtajatu |
| Arhivaar |  | 1 | tähtajatu |
| Spetsialist-registripidaja | 1 |  | tähtajatu |
| Sekretär-referent |  | 1 | tähtajatu |
| Jurist |  | 1 | tähtajatu |
| Haldusspetsialist |  | 1 | tähtajatu |
| Avalike suhete spetsialist |  | 1 | tähtajatu |
| Haldusspetsialist-majahoidja |  | 1 | tähtajatu |
| Infotehnoloog |  | 1 | tähtajatu |
| **KOKKU** | **3** | **7** |  |
|  |  |  |  |
| 3. Raamatupidamisosakond |  |  |  |
| Finantsjuht | 1 |  | tähtajatu |
| Pearaamatupidaja |  | 1 | tähtajatu |
| Raamatupidaja |  | 6 | tähtajatu |
| Raamatupidaja-personalispetsialist |  | 1 | tähtajatu |
| **KOKKU** | **1** | **8** |  |
|  |  |  |  |
| 4. Linnakeskkonna osakond |  |  |  |
| Osakonna juhataja | 1 |  | tähtajatu |
| Spetsialist | 2 |  | tähtajatu |
|  |  |  | tähtajatu |
| **KOKKU** | **3** | **0** | tähtajatu |
|  |  |  |  |
| 5. Ehitus- ja planeerimisosakond |  |  |  |
| Osakonna juhataja | 1 |  | tähtajatu |
| Ehitusjärelvalve spetsialist | 1 |  | tähtajatu |
| Linnaarhitekt | 1 |  | tähtajatu |
| Linnaarengu ja muinsuskaitse spetsialist | 1 |  | tähtajatu |
| Arendustöö spetsialist |  | 1 | tähtajatu |
| Linnavara spetsialist |  | 1 | tähtajatu |
| **KOKKU** | **4** | **2** |  |
|  |  |  |  |
| 6. Maakorraldusosakond |  |  |  |
| Osakonna juhataja | 1 |  | tähtajatu |
| Linnageodeet | 1 |  | tähtajatu |
| Maaregistri spetsialist | 1 |  | tähtajatu |
| **KOKKU** | **3** | **0** |  |
|  |  |  |  |
| 7. Haridusosakond |  |  |  |
| Osakonna juhataja | 1 |  | tähtajatu |
| Spordi ja noorsootöö spetsialist | 1 |  | tähtajatu |
| Hariduse spetsialist | 1 |  | tähtajatu |
| Kultuurijuht |  | 1 | tähtajatu |
| **KOKKU** | **3** | **1** |  |
|  |  |  |  |
| 8. Sotsiaal- ja tervishoiuosakond |  |  |  |
| Osakonna juhataja | 1 |  | tähtajatu |
| Sotsiaaltoetuste spetsialist | 1 |  | tähtajatu |
| Lastekaitse spetsialist | 1 |  | tähtajatu |
| Laste hoolekande spetsialist | 1 |  | tähtajatu |
| Puuetega isikute kaitse spetsialist | 1 |  | tähtajatu |
| Spetsialist-kooli sotsiaaltöötaja |  | 2 | tähtajatu |
| **KOKKU** | **5** | **2** |  |
|  |  |  |  |
| **Ametikohtade ja töökohtade koormus kokku** | **23** | **20** |  |
| **Teenistuskohtade koormus kokku** | **43** |  |  |

1. Linnavalitsusel on lubatud aasta jooksul muudatuste tegemine ametiasutuse struktuuris ja teenistujate koosseisunimestikus volikogu poolt kinnitatud palgafondi piires.
2. Teenistusülesannete täitmiseks vajalikud nõuded linnavolikogu kantselei ja linnavalitsuse ametnike haridusele, töökogemusele, teadmistele ja oskustele sätestatakse ametnike ametijuhendites.
3. Tunnistada kehtetuks Haapsalu Linnavolikogu 22.02.2013 otsus nr 197.
4. Otsus jõustub 01. aprillil 2013.

Jaanus Karilaid

Volikogu esimees

SELETUSKIRI

Eelnõule „Haapsalu linna ametiasutuste struktuuri ja teenistuskohtade koosseisu kinnitamine“

01.04.2013 jõustuva muudetud avaliku teenistuse seaduse (ATS) § 11 lg 5 kohaselt kehtestab volikogu kohaliku omavalitsuse üksuse ametiasutuse teenistuskohtade koosseisu. ATS § 11 lg 1 kohaselt määratakse teenistuskohtade koosseisus kindlaks vähemalt ametiasutuse teenistuskohtade jaotuse ameti- ja töökohtadeks, nimetused, teenistuskoha tähtaegsus ja koormus.

Tulenevalt ATS § 7 lõikest 1 on ametnik isik, kes on riigiga või kohaliku omavalitsuse üksusega avalik-õiguslikus teenistus- ja usaldussuhtes. Lõike 2 kohaselt nimetatakse ametnik ametiasutuses ametikohale, millel teostatakse avalikku võimu.

Avaliku võimu teostamine on järgmiste ülesannete täitmine:

1) ametiasutuse juhtimine;

2) riikliku ja haldusjärelevalve teostamine, samuti siseauditi läbiviimine;

3) riigi julgeoleku ja põhiseadusliku korra tagamine;

4) alaliselt riigi sõjaline kaitsmine ja valmistumine selleks;

5) süütegude menetlemine;

6) Eesti Vabariigi diplomaatiline esindamine välissuhtlemises;

7) Riigikogu, Vabariigi Presidendi, Riigikontrolli, õiguskantsleri ja kohtute põhiülesannete täitmiseks vajalike otsuste tegemine, nende sisuline ettevalmistamine või rakendamine;

8) Vabariigi Valitsuse, kohaliku omavalitsuse üksuse volikogu, valla- või linnavalitsuse ja ametiasutuse pädevuses olevate poliitikat kujundavate otsuste sisuline ettevalmistamine või rakendamine;

9) tegevus, mida ei saa avaliku võimu kindlustamise ja arendamise huvides anda ametiasutusega üksnes eraõiguslikus suhtes oleva isiku pädevusse.

ATS § 7 lõike 4 kohaselt võetakse töötaja ametiasutuses töökohale, millel ei teostata avalikku võimu, vaid tehakse üksnes avaliku võimu teostamist toetavat tööd. Töötaja töötab töölepingu alusel.

Töötamine on eelkõige:

1) raamatupidamine;

2) personalitöö;

3) asjaajamistöö;

4) hankespetsialistide tegevus;

5) haldustöötajate tegevus;

6) infotehnoloogide tegevus;

7) muud avaliku võimu teostamist toetavad tööd.

Käesoleva eelnõuga on jaotatud Haapsalu Linnavalitsuse teenistuskohad ameti- või töökohaks eelnimetatud põhimõtteid järgides st kui teenistuskoha kaudu teostatakse kohalikule omavalitsusele pandud avaliku võimu ülesannet, siis on loetud teenistuskoht ametikohaks. Samas on ametikohaks loetud ka struktuuriüksuse juhi teenistukoht, kui juhitavas struktuuriüksuses on juba mõni ametikoht, sõltumata asjaolust, kas sturktuuriüksuse juhi teenistuskoht vastab ametukoha nõuetele.

Tulenevalt ATS § 110 nähakse ametnikule, kelle ametikoht muutub töökohaks käesoleva seaduse §-s 108 nimetatud korras, soodustingimustena töölepingus ette järgmised õigused:

1) kui ametiasutuses kehtestatud palgajuhendile vastav töötaja töötasu osutub madalamaks tema käesoleva seaduse jõustumisele eelneva kalendrikuu palgast koos perioodiliste lisatasudega, jätkatakse senise palga suuruse töötasu maksmist;

2) säilitatakse käesoleva seaduse jõustumisel 35-kalendripäevane põhipuhkus;

3) avalikus teenistuses töötamise aeg riikliku vanaduspensioni suurendamiseks arvestatakse teenistusstaaži hulka vastavalt käesoleva seaduse § 113 lõigetes 3 ja 4 sätestatule.

Eelnõus on linnavalitsuse struktuuri lisatud 3 ametikohta (jurist, infotehnoloog, ehitusjärelvalve spetsialist), millede täitmine ei ole planeeritud käesolevaks eelarveaastaks.

Eelnõu punktiga 5 tunnistatakse kehtetuks kuni 31.03.3013 kehtiva struktuuri ja koosseisud.

Linnavalitsus teeb ettepaneku eelnõu otsusena vastu võtta.

Urmas Sukles, linnapea

08.02.2013